**Likumprojekta “Grozījumi Būvniecības likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 04.02.2013. rīkojuma Nr.38 “Par Administratīvo sodu sistēmas attīstības koncepciju” 9.punkts un Ministru kabineta 13.12.2016. sēdes protokola Nr.68 67.§ “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 04.02.2013. rīkojuma Nr.38 “Par Administratīvo sodu sistēmas attīstības koncepciju” 9.punktu atbildīgajām ministrijām (nozaru ministrijām) ir pienākums to kompetencē esošajos nozares likumos izstrādāt grozījumus, lai tajos tiktu ietverti administratīvie pārkāpumi un kompetentās iestādes par administratīvo sodu piemērošanu, pamatojoties uz to, ka spēku zaudēs Latvijas Administratīvo pārkāpumu kodekss (turpmāk – LAPK). Likumprojekts izstrādāts, lai iekļautu Būvniecības likumā administratīvos pārkāpumus būvniecības jomā, kā arī lai noteiktu kompetentās iestādes, kurām piekritīga sodu piemērošana. Ar likumprojektu tiek pārņemtas gandrīz visas LAPK 152.pantā ietvertās tiesību normas, kā arī, ņemot vērā Saeimas Juridiskās komisijas Krimināltiesību politikas apakškomisijas 10.05.2016. sēdē norādīto, tiek noteikti jauni administratīvie sodi saistībā ar būvizstrādājumu apriti. Netiek pārņemtas LAPK 152.panta sestās daļas tiesību norma par aktā par būves pieņemšanu ekspluatācijā noteiktā atlikto būvdarbu izpildes termiņa neievērošanu, jo atlikto būvdarbu izpildes termiņa neievērošana piespiedu izpildes ietvaros ir risināma Administratīvā procesa likuma ietvaros.  Būvniecības likuma 18.panta otrajā daļā ir noteiktas darbības, kuras ir uzskatāmas par patvaļīgo būvniecību. Būtu jāatzīmē, ka “patvaļīgās būvniecības” jēdziens ir precizēts, salīdzinot ar iepriekšējo būvniecības regulējumu (Būvniecības likums, kas zaudēja spēku 2014.gada 1.oktobrī). Šī iemesla dēļ, lai noteiktu detalizētāku administratīvo pārkāpumu regulējumu, atvieglojot tiesību normu piemērošanu, LAPK 152.panta pirmā un otrā daļa ir pārņemta ar Būvniecības likuma 25.pantu. Administratīvie pārkāpumi par patvaļīgo būvniecību ir grupēti pēc: 1) būvju grupām, kur trešās grupas būve ir uzskatāma par tādu, kura ir vissarežģītākā un atstāj visliekāko ietekmi uz vidi (sk. Ministru kabineta 2014.gada 19.augusta. noteikumu Nr.500 “Vispārīgie būvnoteikumi” 4.punktu); 2) būvdarbu vai veiktās rīcības iespējamās negatīvās ietekmes uz aizsargātajām interesēm (jauna būvniecība un novietošana; ierīkošana, pārbūve vai nojaukšana; atjaunošana un restaurācija; ekspluatācija neatbilstoši projektētajam lietošanas veidam; jauna būvniecība un novietošana ir uzskatāmas par darbībām, kuras var radīt vislielāko negatīvo ietekmi uz vidi, sabiedrību un veselību), atsevišķi izdalot tos būvdarbus, kuru veikšanai ir nepieciešama apliecinājuma karte vai paskaidrojuma raksts; 3) procesuālajām darbībām, kuras nav veiktas; 4) būvniecības ieceres dokumentācijas veida, kura nav ievērota, veicot būvdarbus (šādā secībā – paskaidrojuma raksts; apliecinājuma karte; būvprojekts;). Vienlaikus būtu jānorāda, ka administratīvā atbildība par patvaļīgo būvniecību ir saglabāta, jo patvaļīgā būvniecība joprojām tiek veikta un tās sekas rada bīstamību sabiedrībai, kā arī aizskar citu personu likumīgās intereses. Salīdzinot ar LAPK 152.panta pirmajā un otrajā daļā ietvertajam sankcijām, ar Būvniecība likuma 25.pantu maksimālās sankcijas ir saglabāts līdzšinējā apmērā, bet minimālās sankcijas ir samazinātas, ņemot vēra iepriekš norādīto sodu par patvaļīgo būvniecību diferenciāciju.  LAPK 152.panta trešā daļa ir pārņemta ar Būvniecības likuma 28.panta otro daļu, bet LAPK 152.panta ceturtā daļa ir pārņemta ar Būvniecības likuma 28.panta trešo daļu. Abu tiesību normu mērķis ir atturēt personas no būves ekspluatācijas, ja tā nav droša vai tās drošība nav pārbaudīta normatīvajos aktos noteiktajā kārtībā. Persona, ekspluatējot būvi, kas nav nodota ekspluatācijā vai kas ir atzīta par bīstamu, vai atļaujot šādu būvi ekspluatēt citām personām, apdraud savu un citu personu drošību. Šajā sakarā Būvniecības likuma 21.panta otrajā daļā ir noteikts, ka būvi aizliegts izmantot līdz tās pieņemšanai ekspluatācijā. Salīdzinot ar LAPK 152.panta trešajā un ceturtajā daļā ietvertajām sankcijām, Būvniecība likuma 28.panta otrajā un trešajā daļā maksimālās sankcijas ir saglabāts līdzšinējā apmērā, bet minimālās sankcijas ir samazinātas, ņemot vēra sodu diferenciāciju.  LAPK 152.panta piektā daļa ir pārņemta ar Būvniecības likuma 26.pantu. Šīs tiesību nomas mērķis ir panākt, ka persona veic visas noteiktās darbības, lai nodrošinātu, ka bīstamā būvē vai objektā nevar iekļūt nepiederošas personas, kā arī nodrošinātu, ka būve līdz brīdim, kad tiek izlemta turpmākā rīcība ar to, nerada bīstamību videi vai cilvēku dzīvībai vai veselībai un tai nevar rasties bīstami bojājumi konstrukcijās. Konservācijas pienākums ir noteikts Būvniecības likuma 17.panta trešajā daļā, kā arī speciālajos būvnoteikumos. Sankcijas, ņemot vērā sabiedrisko bīstamību, ko var izraisīt būves konservācijas vai norobežošanas neveikšana vai veikšana, neievērojot būvniecības jomas normatīvo aktu prasībām, ir noteikta atbilstoši Būvniecības likuma 28.panta trešajai daļai.  LAPK 152.panta septītā daļa tiek pārņemta ar Būvniecības likuma 27.pantu. Šīs tiesību normas mērķis ir panākt, ka persona ievēro Būvniecības likuma 20.pantā un Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto. Būvdarbu veicēja (speciālajos būvnoteikumos noteiktos gadījumos – būvētājs) civiltiesiskās atbildības obligātās apdrošināšanas neesamība var radīt situāciju, kurā trešajai personai radīto zaudējumu atlīdzināšana var būt apgrūtināta sakarā ar to, ka būvdarbu veicēja manta vai finanšu līdzekļi var būt nepietiekami. Salīdzinot ar LAPK 152.panta septītajā daļā ietvertajām sankcijām, Būvniecība likuma 27.pantā minimālā sankcija ir samazināta, bet maksimālā sankcija ir paaugstināta juridiskajai personai, ņemot vērā to, ka tieši juridiskās personas ir pārsvarā gadījumos būvniecības procesa dalībnieki būvniecības procesa ietvaros, kuros tiek būvētas trešās grupas būves jeb objekti, kuru apdrošināšanas polises var būt ievērojami dārgākas par septiņsimt euro.  LAPK 152.panta astotā daļa tiek pārņemta ar Būvniecības likuma 29.panta ceturto daļu. Šīs tiesību normas mērķis ir panākt, ka būvdarbu veikšanai tiek izmantoti tikai tādi būvizstrādājumi, kuriem ir noteikta atbilstība. Citiem vārdiem sakot – tikai tādus būvizstrādājumus, kuriem ir noteiktas tehniskās un fizikālās īpašības. Projektēšanā, rēķinot noteiktus lielumus, piemēram, slodzes, tiek pieņemts un paredzēts, ka būvdarbu veicējs izmantos arī noteikta veida un kvalitātes materiālus. Ja būvēs tiks iebūvēti vai iestrādāti būvizstrādājumi, kuriem nav zināmas tehniskās vai fizikālās īpašības, tad nav pamats uzskatīt, ka tiks izpildītas būvei noteiktās būtiskās prasības, piemēram, mehāniskā stiprība un stabilitāte (sk. Būvniecības likuma 9.pantu). Šāda būve, kurā ir iebūvēti nezināma veida un kvalitātes materiāli, var radīt tiešu lietotāju drošības apdraudējumu. Sankcija, ņemot vērā potenciālo sabiedrības apdraudējumu, ir saskaņota ar Būvniecības likuma 29.pantā ietvertajām citām sankcijām.  Salīdzinot ar LAPK 152.pantu, ar šo likumprojektu tiek plānots noteikt jaunus administratīvos sodu, lai veicinātu sabiedrības drošību. Ministru kabineta 2014.gada 2.septembra noteikumu Nr.529 “Ēku būvnoteikumi” 191.punktā ir noteiks, ka, lai ekspluatācijas laikā nodrošinātu publiskas ēkas atbilstību Būvniecības likuma 9.pantā noteiktajām būtiskajām prasībām, ekspluatācijā nodotas otrās vai trešās grupas publiskas ēkas īpašniekam ir pienākums veikt ēkas tehnisko apsekošanu ne retāk kā reizi 10 gados. Ja tehniskās apsekošanas laikā konstatē redzamus ēkas bojājumus, kas var mazināt ēkas stiprību vai noturību, īpašnieks veic nepieciešamos pasākumus to novēršanai. Papildus tam šo noteikumu 226.punktā ir noteiks, ka publiskā ēkā, kura nodota ekspluatācijā pirms 01.10.2014., bet ne agrāk kā 01.10.2004., pirmo vai kārtējo tehnisko apsekošanu veic saskaņā ar šo noteikumu 191.punktu, bet publiskā ēkā, kura nodota ekspluatācijā pirms 01.10.2004. un kurai pēdējo 10 gadu laikā nav veikta tehniskā apsekošana, tehnisko apsekošanu veic līdz 30.09.2019. Šo tiesību normu mērķis ir sabiedrības drošības paaugstināšana – nodrošinot, ka tiek veikti regulāri drošības novērtējumi (tehniskā apsekošana). Ja šādi drošības novērtējumi netiks veikti, tad var pastāvēt iespēja, ka netiek laikus veiktas nepieciešamās darbības, lai novērstu potenciālu drošības apdraudējumu. Lai panāktu attiecīgā pienākuma izpildi, Būvniecības likuma 28.panta pirmajā daļā ir noteikts, ka par publiskas ēkas periodiskās tehniskās apsekošanas neveikšanu noteiktajos termiņos – fiziskajām personām – piemēro brīdinājumu vai naudas sodu līdz divdesmit piecām naudas soda vienībām, juridiskajām personām – piemēro naudas sodu no divdesmit piecām līdz simt naudas soda vienībām.  Ciktāl tas attiecas uz būvizstrādājumu apriti būtu jānorāda, ka esošais regulējums, piemēram, neparedz sodu par prasībām neatbilstoša būvizstrādājuma piedāvāšanu tirgū. Šobrīd tiek prasītas tikai korektīvās darbības attiecībā uz konstatētu neatbilstību novēršanu, tas ir izņemšana no tirgus, aizliegums piedāvāt tirgū. Patērētāju tiesību aizsardzības centra uzraudzības rezultāti parāda, ka korektīvo darbību veikšana, kā vienīgais instruments, nenodrošina efektīvu regulējuma ieviešanu un neattur no pārkāpuma izdarīšanas. Papildus, ir jānodrošina konsekvenci starp dažādiem produktiem piemērojamām tiesību normām, tā piemēram, LAPK paredz administratīvo atbildību par nedrošas preces piedāvāšanu tirgū vai par tādas preces piedāvāšanu tirgū, kurai nav veikta atbilstības novērtēšana (šo sodus ir plānots saglabāt arī turpmāk). Šo iemeslu dēļ ir nepieciešams pilnveidot būvizstrādājumu aprites regulējuma ieviešanas mehānismu, paredzot efektīvu sodu sistēmu.  Būvniecības likuma 29.panta pirmās daļas mērķis ir panākt to, ka Latvijas tirgū piedāvāti būvizstrādājumi ir nodrošināti ar informāciju par to tehniskām un fizikālām īpašībām. Informācija par būvizstrādājuma tehniskām un fizikālām īpašības ir būtiska, lai nodrošinātu būvizstrādājuma atbilstošu pielietojumu, proti, pielietojumu paredzētajam mērķim, kā arī būvniecības ieceres dokumentācijā izvirzītajām prasībām.  Būvniecības likuma 29.panta otrās daļas mērķis ir panākt to, ka būvizstrādājuma būtiskie raksturlielumi ir noteikti un novērtēti atbilstoši piemērojamiem standartiem, kas savukārt nodrošina vienotu novērtēšanas un iegūto rezultātu izteikšanas sistēmu. Tas savukārt dod iespēju būvizstrādājuma lietotājiem salīdzināt būvizstrādājumu ekspluatācijas īpašības un izvēlēties piemērotākos.  Būvniecības likuma 29.panta trešās daļas mērķis panākt, ka ražotāja deklarētās būvizstrādājuma ekspluatācijas īpašības, proti būvizstrādājuma veiktspēja attiecībā uz to būtiskiem raksturlielumiem, atbilst faktiskajām īpašībām.  Sankcijas būvizstrādājumu pārkāpumu jomā ir noteiktas savstarpējā kopsakarībā vērtējot potenciālo bīstamību, kur mazāk bīstama ir būvizstrādājumu laišana tirgū, bet bīstamāka ir neatbilstošu būvizstrādājumu pielietošana būvdarbu procesā. Papildus būtu jānorāda, ka sankcijas noteiktas ņemot vērā LAPK 166.9 panta trešajā daļā noteiktās sankcijas (maksimālā sankcija saskaņā ar LAPK 26.panta pirmo daļu).  Vienlaikus būtu jānorāda, ka LAPK 152.panta daļās noteiktie papildsodi netiek pārņemti, jo LAPK 152.panta piemērošanas praksē tika piemēroti tikai naudas sodi.  Par kompetenci sodu piemērošanā būtu jānorāda, ka salīdzinot ar būvniecības jomas regulējumu līdz 01.10.2014. ir būtiski mainījies būvniecības jomas regulējums, tai skaitā attiecībā uz institūcijām, kuras ir tiesīgas izdod administratīvos aktus būvniecības jomā un veikt būvniecības administratīvā procesa tiesiskuma kontroli. Šobrīd būvniecības administratīvā procesa tiesiskuma kontroli ir tiesīgas veikt pašvaldības būvvaldes, Būvniecības valsts kontroles birojs un citas institūcijas, kuras pilda būvvaldes funkcijas, saskaņā ar Būvniecības likuma 6.panta ceturto daļu un citiem normatīvajiem aktiem (Ekonomikas ministrija, Vides aizsardzības un reģionālās attīstības ministrija, Valsts vides dienests, Valsts dzelzceļa tehniskā inspekcija, valsts akciju sabiedrība “Latvijas Valsts ceļi”):  1. Ekonomikas ministrija veic būvvaldes funkcijas attiecībā uz būvju būvniecību jūrā;  2. Vides aizsardzības un reģionālās attīstības ministrija – Padomju okupācijas upuru piemiņas memoriāla kompleksa būvniecība;  3. valsts akciju sabiedrība “Latvijas Valsts ceļi” - valsts autoceļu būvniecības gadījumā;  4. Valsts vides dienests – ar radiācijas drošību saistīto būvju (valsts nozīmes jonizējošā starojuma objektu) būvniecība;  5. Valsts dzelzceļa tehniskā inspekcija - dzelzceļa infrastruktūras objektu būvniecība;  6. Būvniecības valsts kontroles birojs – Būvniecības likuma 6.1panta pirmās daļas 1. un 2.punkts, kā arī pārejas noteikumu 19.punkts;  7. pašvaldības būvvalde – visos citos gadījumos.  Šo institūciju, kuras noteiktos gadījumos pilda būvvaldes funkcijas, kompetence ir noteikta Būvniecības likumā un vispārīgajos un speciālajos būvnoteikumos. Katrā būvniecības administratīvā procesa posmā var skaidri noteikt kompetento institūciju saskaņā ar iepriekš minētajiem būvniecības jomas normatīvajiem aktiem.  Vienlaikus būtu jānorāda, ka tiek saglabāta līdzšinējā kārtība būvniecības administratīvo pārkāpumu procesa uzsākšanā un veikšanā, ciktāl tas attiecas uz būvvaldes kompetencē esošiem būvdarbiem, proti, pašvaldības var brīvi saistošajos noteikumos noteikt, kura institūcija – būvvalde vai pašvaldības administratīvā komisija, veiks administratīvo pārkāpuma procesu.  Patērētāju tiesību aizsardzības centra kompetencē saskaņā ar Ministru kabineta 25.03.2014. noteikumu Nr.156 “Būvizstrādājumu tirgus uzraudzības kārtība” 2.punktu ir jautājumi saistībā ar būvizstrādājumu laišanu tirgū (būvizstrādājumu tirgus uzraudzība).  Papildus būtu jānorāda, ka likumprojektā termins “būvvalde” tiek lietots Būvniecības likuma 12.panta izpratnē – proti, būvvalde ir pašvaldības iestāde vai struktūrvienība vai vairāku pašvaldību izveidota iestāde. Papildus būtu jānorāda, ka Būvniecības likuma termins “būvvalde” atbilst likumprojektā “Administratīvo pārkāpumu procesa likums” lietotajam jēdzienam “pašvaldības būvvalde”.  Tāpat būtu jānorāda, ka termins “institūciju, kura pilda būvvaldes funkcijas” norāda uz jebkuru institūciju, kura saskaņā ar Būvniecības likumu (sk. Būvniecības likuma 6.panta ceturto daļu vai 6.1pantu) pilda būvvaldes funkcijas, tai skaitā Būvniecības valsts kontroles birojs. |
| 3. | Projekta izstrādē iesaistītās institūcijas | Likumprojekta izstrādē tika iesaistīts Būvniecības valsts kontroles birojs un Patērētāju tiesību aizsardzības centrs, kā arī tika ņemti vērā atsevišķi Rīgas pilsētas būvvaldes (Latvijas Pašvaldību savienības) izteiktie priekšlikumi. Priekšlikumi par administratīvā soda noteikšanu par administratīvā akta neievērošanu un par būvdarbu laikā iestādīto augu un koku nekopšanu netika ņemti vērā. Jāatzīmē, ka augu un koku stādīšana pati par sevi nav uzskatāma par būvdarbiem, neatkarīgi no tā, ka to stādīšana var būt norādīta būvniecības ieceres dokumentos.  Likumprojekts izskatīts un atbalstīts Latvijas Administratīvo pārkāpumu kodeksa pastāvīgās darba grupas 23.02.2017. sēdē. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāju tiesību aizsardzības centra darbinieki, būvniecības procesa dalībnieki, publisko ēku īpašnieki un būvizstrādājumu ražotāji, importētāji un izplatītāji, kā arī pašvaldības administratīvās komisijas, būvvalžu un citu institūciju, kuras pilda būvvaldes funkcijas, darbinieki (tai skaitā Būvniecības valsts kontroles biroja darbinieki). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 12.04.2016. noteikumos Nr.211 “Būvkomersantu klasifikācijas noteikumi” (nepieciešams aizstāt atsauces uz būvniecības jomas administratīvajiem pārkāpumiem). Grozījumiem ir jāstājas spēkā vienlaikus ar Administratīvo pārkāpumu procesa likumu.  Pārskats par LAPK 152.pantā ietvertajām tiesību normām salīdzinājuma ar Būvniecības likumā plānoto regulējumu:   |  |  | | --- | --- | | LAPK | Būvniecības likums | | 152.panta pirmā daļa | 25.pants | | 152.panta otrā daļa | | 152.panta trešā daļa | 28.panta otrā daļa | | 152.panta ceturtā daļa | 28.panta trešā daļa | | 152.panta piektā daļa | 29.pants | | 152.panta sestā daļa | netiek pārņemta | | 152.panta septītā daļa | 27.pants | | 152.panta astotā daļa | 29.panta ceturtā daļa | |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 25.08.2009. noteikumu Nr.970 “Sabiedrības līdzdalības kārtība attīstības plānošanas procesā” 5.punktu ir nodrošināta atbilstoša sabiedrības līdzdalība laika periodā no 14.08.2017. līdz 29.08.2017. Papildus par likumprojektu tika 14.08.2017. atsevišķi informēti Ekonomikas ministrijas būvniecības likuma darba grupas locekļi (Latvijas Pašvaldību savienība, Latvijas Lielo pilsētu asociācija, Latvijas Būvuzņēmēju partnerība, Latvijas Arhitektu savienība, Latvijas Būvniecības padome, Latvijas Būvinženieru savienība, Vides aizsardzības un reģionālās attīstības ministrija, Ārvalstu investoru padome Latvijā, Inženierkomunikāciju turētāju sadarbības padome, Aizsardzības ministrija, Nacionālā nekustamo īpašumu attīstītāju alianse, Latvijas Būvkonstrukciju projektētāju asociācija, Valsts zemes dienests, Latvijas Apdrošinātāju asociācija, valsts akciju sabiedrība “Valsts nekustamie īpašumi”). |
| 2. | Sabiedrības līdzdalība projekta izstrādē | Par likumprojektu priekšlikumus sniedza Latvijas Būvuzņēmēju partnerība un Latvijas Apdrošinātāju asociācija, neiebilstot pret likumprojekta tālāku virzību. |
| 3. | Sabiedrības līdzdalības rezultāti | Latvijas Būvuzņēmēju partnerība norādīja uz to, ka pastāv nopietns risks neatbilstošo būvizstrādājumu tirdzniecības pārorganizēšanai no juridiskajām uz fiziskajām personām, un lūdz atbilstoši pārskatīt Būvniecības likuma 29.pantu. Ņemot vērā priekšlikumu ir atbilstoši precizēta plānotā Būvniecības likuma 29.panta pirmā, otrā un trešā daļa – fiziskai un juridiskais personai paredzot vienādu administratīvo sodu par attiecīgajiem administratīvajiem pārkāpumiem.  Papildus, ņemot vērā Latvijas Apdrošinātāju asociācijas, priekšlikumu ir precizēts plānotais Būvniecības likuma 27.pants. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Būvniecības valsts kontroles birojs, Patērētāju tiesību aizsardzības centrs, pašvaldību būvvaldes un pašvaldību administratīvās komisijas, kā arī institūcijas, kuras pilda būvvaldes funkcijas (piemēram, Valsts vides dienests). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz veidot jaunas valsts institūcijas. |
| 3. | Cita informācija | Nav |

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

Lazarevs, 67013035

Andris.Lazarevs@em.gov.lv